fi fi fi sv fi fi fi fi sv fi fi fi fi fr fi fi fi fi fi fi fi fi fi fi fi fi fi fi fi fi fi fi fi fi fi da de fi fi en fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Lisää joustoa vammaispalvelulain mukaisiin kuljetuspalveluihin - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Hyvinvoinnin ja terveyden edistämisen johtaminen, Toimintakyky, Yhdenvertaisuus
Sosiaali- ja terveysministeriö on parhaillaan uudistamassa vammaispalvelulakia. Ehdotus hallituksen esitykseksi on ollut kuluvana keväänä lausuntokierroksella ja lakiehdotuksen on tarkoitus siirtyä eduskunnan käsittelyyn syksyllä. Lakiesitykseen sisältyy ehdotuksia, joilla pyritään vahvistamaan vammaisten ihmisten mahdollisuutta yksilöllisempiin liikkumisen ratkaisuihin käytännössä.
Vammaispalvelulakiin ehdotetaan mahdollisuutta jaksottaa myönnetyt liikkumisen tuen matkamäärät maksimissaan vuoden mittaiselle aikavälille, jolloin liikkumisen tukea ei tarvitsisi käyttää yhden kuukauden aikana.
Ehdotukseen sisältyy myös mahdollisuus toteuttaa liikkumisen tuki kokonaan tai osittain matkabudjetin avulla siten, että tuki perustuisi matkojen määrän sijaan kilometri- tai euromäärään. Näiden molempien ehdotusten voidaan nähdä lisäävän joustavampaa liikkumista ja siten tukevan vammaisten ihmisten yksilöllistä elämää.
Kuljetuspalvelu on käyttäjämäärältään suurin vammaispalvelu
Nykyisen vammaispalvelulain mukaan kunnan on järjestettävä vaikeavammaiselle henkilölle kohtuulliset kuljetuspalvelut, jos henkilö vammansa tai sairautensa johdosta välttämättä tarvitsee kyseistä palvelua suoriutuakseen tavanomaisista elämän toiminnoista. Työ- ja opiskelumatkoja tulee järjestää vammaisen henkilön tarpeen edellyttämässä laajuudessa. Tämän lisäksi vammaisella henkilöllä tulee olla mahdollisuus tehdä vähintään 18 yhdensuuntaista asiointi- ja vapaa-ajan matkaa kuukaudessa asuinkunnan alueella tai lähikuntiin ulottuvina matkoina.
Kuljetuspalvelujen käyttäjiä oli vuonna 2020 yhteensä vajaat 90 000 henkilöä. Koronaepidemian aikana liikkuminen on vähentynyt muun muassa rajoitusten vuoksi. Tämä näkyy sekä joukkoliikenteen käytössä, mutta myös vammaispalvelujen kuljetuksissa kustannusten laskuna. Koronaepidemian hellittäessä kuljetuspalvelujen kustannusten voidaan ennakoida palautuvan vähintään aiemmalle tasolle.
Liikkumisen vapaus on perusoikeus
Liikkuminen kodin ulkopuolella kouluun, töihin, harrastuksiin ja asioimaan on meille kaikille tärkeää ja jokaisella tulisi olla siihen mahdollisuus toimintarajoitteesta huolimatta.
Toimintarajoitteisille ihmisille apuvälineillä on suuri merkitys liikkumisen toteuttamisessa käytännössä. Lähtökohtaisesti liikkuminen pyritään mahdollistamaan esteettömän ja toimivan julkisen joukkoliikenteen avulla, mutta vaikeimmin vammaisille henkilöille turvataan kohtuulliset liikkumismahdollisuudet vammaispalvelulain mukaisilla kuljetuspalveluilla. Kuljetuspalveluilla onkin keskeinen merkitys vammaisen henkilön perusoikeuksien toteutumisen kannalta.
Säännöt ovat yhteiskunnan tapa turvata yhdenvertaiset mahdollisuudet kaikille, ja samalla myös varmistaa yhteiskunnan voimavarojen riittävyys. Usean vuosikymmenen ajan on pohdittu sitä, millaista säätelyä tarvitaan yksilön ja yhteiskunnan jäsenten yhdenvertaisuuden kannalta. Esimerkiksi matkabudjetteja on jo kokeiltu vuosien ajan eri puolella Suomea ja niistä on saatu myönteisiä kokemuksia. Nykyinen vammaispalvelulaki mahdollistaisi siis jo yksilölliset ratkaisut kuljetuspalvelujen toteuttamiseen, vaikka se ei kaikissa tilanteissa ohjaa siihen riittävästi. Yksilölliset ratkaisut edellyttävät asiakkaan kuulemista ja sosiaalityön mahdollisuutta käyttää harkintaa asiakaskohtaisessa päätöksenteossa.
Kirjoitus on osa Vammaisuus yhteiskunnassa -blogisarjaa
Vammaisuus yhteiskunnassa -blogisarja käsittelee vammaisuuteen ja vammaispalveluihin liittyviä ilmiöitä yhteiskunnassamme. Käsitys vammaisuudesta on muuttunut ajan saatossa. Tänä päivänä tärkeitä asioita ovat mm. ihmisoikeudet, osallisuus, itsemääräämisoikeus, esteettömyys ja saavutettavuus.
Liikkuminen, Vammaispalvelujen käsikirja (thl.fi)
Kuljetuspalvelu ja saattajapalvelu, Vammaispalvelujen käsikirja (thl.fi)
Päivi Nurmi-Koikkalainen johtava asiantuntija Hyvinvointivaltion tutkimus ja uudistaminen, THL
Maija Voutilainen lakimies Hyvinvointivaltion tutkimus ja uudistaminen, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Jaan says: 17.06.2022 13:10
Entäpä jos sirryttäis siihen vanhaan malliin että taksin sai tilata itse mistä halusi tai otetaan suorasoitto palvelu käyttöön,että asiakas voi soittaa sille kuskille jonka haluaa ja jota on käyttänyt jo vuosia sekä tuntee olonsa turvalliseksi 😄
Hannele says: 17.06.2022 17:51
En päässyt veljen vaimon hautajaisiin Hietsun krematorioon, minulla on silti muutamaa päivä aiempi päätös, että saan matkustaa Helsinkiin ja Helsingissä 24 matkaa vuodessa vammaispoliittisiin tehtäviini. Tämä anomani hautajaismatka on lyhyempi kuin matka ministeriöihin tai eduskuntaan, jossa käyn. Minua kehoitettiin käyttämään julkista liikennettä,
HSL ei ota invamopoja kyytiin. Kirkkonummi vuonna 2022.
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.